
Mobiltőzsde: zsebünkben a tőzsde

A mobiltőzsde, vagyis a mobiltelefonon keresztüli tőzsdézés egy olyan új szolgáltatás, ami az egyre növekvő népszerűségű okostelefonokra épül. Ezekben a készülékekben rejlő üzleti lehetőségeket egyre több befektetési társaság ismeri fel és az így létrehozott szolgáltatásokat kínálja ügyfelei számára.
Dolgozatom célja a mobiltőzsde bemutatása és elemzése. A szolgáltatás újdonsága miatt legjobb tudomásom szerint Magyarországon még nem készült ezzel kapcsolatban átfogó tanulmány, ami a mobiltelefonos tőzsdézés megvalósítási lehetőségét elemezte volna. Az általam készített dolgozatban bemutatom a szolgáltatás főbb jellemzőit és a benne rejlő üzleti lehetőségeket, továbbá azokat a technológiai és gazdasági tényezőket, amelyek a mobiltőzsde üzleti sikerességét meghatározzák. Ennek tükrében készítem el az üzleti környezet elemzését, a célközönség vizsgálatát, valamint a szolgáltatás hazai piacra vonatkozó jellemzőit és lehetőségeit.




